40. ΑΠΟΦΑΣΙΣ ΥΠ. ΕΜΠ. ΝΑ ΥΤΙΛΙΑΣ Αριθ.30023/13 της 10/28 Νοεμ. 1970 (ΦΕΚ Β΄ 858) Περί καθορισμού των υπέρ Ν.Α.Τ. καταβαλλομένων τακτικών εισφορών πλοιοκτητών και πληρωμάτων πλοίων. Έχοντες υπ’ όψει: 1.Το άρθρ. 18 παρ. 1 και 2 του Νόμ. 3170/55 «περί Ναυτικού Απομαχικού Ταμείου» (ΦΕΚ 76 Α΄), ως τούτο ετροποποιήθη δια του άρθρ. 5 του Ν.Δ. 3539/56 «περί συμπληρώσεως των διατάξεων του Κ.Ν.Δ. 2689/53 και άλλων τινών διατάξεων» (ΦΕΚ 194 Α΄). 2.Το άρθρ. 46 του Νόμ. 3170/55 «περί Ναυτικού Απομαχικού Ταμείου» (ΦΕΚ 76 Α΄), ως τούτο ετροποποιήθη δια του άρθρ. 25 του Νόμ. 4502/66 (ΦΕΚ 54/Α΄). 3.Το από 4.8.55 Β/Δμα «περί ασφαλίσεως εις το Ν.Α.Τ. και τα Ταμεία Προνοίας Ε.Ν. των Ελλήνων ναυτικών των υπηρετούντων επί πλοίων υπό ξένην σημαίαν και καθορισμού καταβλητέων εισφορών» (ΦΕΚ 209 Α΄). 4.Τας υπ’ αριθ. 4438/20.8.70 και 47771/91/10.9.70 αναφοράς του Ν.Α.Τ. δι’ ων υπεβλήθησαν ημίν αποσπάσματα πρακτικών των υπ’ αριθ. 35/12.8.70 και 38/2.9.70 συνεδριάσεων του Δ.Σ. του Ν.Α.Τ. περί του εν θέματι αντικειμένου. 5.Την υπ’ αριθ. 782/17.10.70 απόφασιν της Ε.Σ.Ο.Π. αποφασίζομεν: Εγκρίνομεν τας κατά τας υπ’ αριθ. 35/12.8.70 και 38/2.9.70 συνεδριάσεις του Δ.Σ. του Ν.Α.Τ. ληφθείσας αποφάσεις περί καθορισμού της τακτικής μηνιαίας εισφοράς πλοιοκτητών και πληρωμάτων πλοίων, εις τα κάτωθι ποσοστά επί του μισθού των πληρωμάτων: Πλοίων υπό Ελληνικήν Σημαίαν: α)Ολικής χωρητικότητος μέχρις 25 κόρων εις 5,5% δια τους πλοιοκτήτας και 4,5% δια τα πληρώματα. β)Ολικής χωρητικότητος ανωτέρας των 25 κόρων εις 9% δια τους πλοιοκτήτας και 8% δια τα πληρώματα. Πλοίων υπό ξένην Σημαίαν συμβεβλημένων ασφαλιστικώς μετά του Ν.Α.Τ.: α)Ολικής χωρητικότητος μέχρις 25 κόρων εις 6% δια τους πλοιοκτήτας και 4,5% δια τα πληρώματα. β)Ολικής χωρητικότητος από 25,01 έως 150 κόρων εις 10% δια τους πλοιοκτήτας και 8% δια τα πληρώματα. γ)Ολικής χωρητικότητος ανωτέρας των 150 κόρων εις 11% δια τους πλοιοκτήτας και 8% δια τα πληρώματα. 2.Η ισχύς της παρούσης άρχεται από 1ης Ιαν. 1971, αφ’ ης ημερομηνίας καταργούνται αι υπ’ αριθ. 66609/6713/2.11.56 και 42702/271/24.6.58 ημέτεραι αποφάσεις. 3.Η παρούσα δημοσιευθήτω εις την Εφημερίδα της Κυβερνήσεως. 